open-index/open-wikipedia-markdown huggingface dataset:
Tambora, Jakarta Kulon

Tambora entu atu kecamatan di wilayè [Jakarta Kulon], Propinsi DK Jakartè, Indonésiè. Ni kecamatan Tambora punyè ngelè pengendek 241.889 orang pas tahon 2020, nyang manè laki-lakinyè adè 125.853 orang amè perempuannyè 116.036 orang.

## Wilayĕ bestir
Kecamatan Tambora kebikin deri 11 kerurahan, ya'ento:

# Kelurahan Tanah Sareal, kode posnyĕ  11210
# Kelurahan Tambora, kode posnyĕ  11220
# Kelurahan Roa Malaka, kode posnyĕ  11230
# Kelurahan Pekojan, dengan kode posnyĕ  11240
# Kelurahan Jembatan Lima, kode posnyĕ  11250
# Kelurahan Krendang, kode posnyĕ  11260
# Kelurahan Duri Utara, kode posnyĕ 11270
# Kelurahan Duri Selatan, kode posnyĕ  11270
# Kelurahan Kali Anyar, kode posnyĕ  11310
# Kelurahan Jembatan Besi, kode posnyĕ  11320
# Kelurahan Angke, kode posnyĕ  11330

## Ruju'an
Kramat Jati, Jakarta Wètan

**Kramat Jati** Indonésia: Kramat Jati entu atu kecamatan di wilayè Jakarta Wètan, Propinsi DK Jakartè, Indonésiè. Ni kecamatan Kramat Jati punyè jenggar barang 13,3006 km² amè ngelè pengendek 301.271 orang pas tahon 2022.

## Wilayè bestir
Kecamatan Kramat Jati kebikin deri 7 kerurahan, ya'ento:
* Kelurahan Kramat Jati kode posnya 13510
* Kelurahan Batuampar kode posnya 13520
* Kelurahan Balekambang kode posnya 13530
* Kelurahan Tengah kode posnya 13540
* Kelurahan Dukuh kode posnya 13550
* Kelurahan Cawang kode posnya 13630
* Kelurahan Cililitan kode posnya 13640

## Ruju’an
Kebon Jeruk, Jakarta Kulon

**Kebon Jeruk** (Indonésia: *Kebon Jeruk*) entu atu kecamatan di wilayĕ Jakarta Kulon, Propinsi DK Jakartĕ, Indonésiĕ. Ni kecamatan Kebon Jeruk punyĕ pengendek 383.168 orang pas tahon 2020, nyang manĕ laki-lakinyĕ adĕ 190.843 orang amĕ perumpuannyĕ 192.325 orang.

## Wilayĕ bestir
Kecamatan Kebon Jeruk kebikin deri 7 kerurahan, ya'ento:
# Kelurahan Duri Kepa, kode posnyĕ  11510
# Kelurahan Kedoya Selatan, kode posnyĕ 11520
# Kelurahan Kedoya Utara, kode posnyĕ 11520
# Kelurahan Kebon Jeruk, kode posnyĕ 11530
# Kelurahan Sukabumi Utara, kode posnyĕ 11540
# Kelurahan Kelapa Dua, kode posnyĕ 11550
# Kelurahan Sukabumi Selatan, kode posnyĕ 11560
Yururirapo

**Yururirapo** (ユルリラポ) ya'entu paguyuban gending wadon Jepang. Entu paguyuban aktip deri 2015 ampé Oktober 2016.

## Ruju'an

## Sènggètan luar
* Twitter
* Blog
* YouTube
Makasar, Jakarta Wètan

**Makasar** (Indonésia: Makasar); entu atu kecamatan di wilaya Jakarta Wètan, Propinsi DK Jakarta, Indunisia. Ni kecamatan Makasar punya jenggar barang 21,87 km².

## Wilaya bestir
Kecamatan Makasar kebikin deri 5 kerurahan, ya'entu:
* Kelurahan Pinang Ranti kode posnya 13560
* Kelurahan Makassar kode posnya 13570
* Kelurahan Halim Perdanakusuma kode posnya 13610
* Kelurahan Cipinang Melayu kode posnya 13620
* Kelurahan Kebon Pala kode posnya 13650

## Ruju’an
Kalideres, Jakarta Kulon

**Kalideres** (Indonésia: *Kalideres*) entu atu kecamatan di wilayĕ Jakarta Kulon, Propinsi DK Jakartĕ, Indonésiĕ. Ni kecamatan Kalideres punyĕ pengendek 438.777 orang pas tahon 2020.

## Wilayĕ bestir
Kecamatan Kalideres kebikin deri 5 kerurahan, ya'ento:
# Kelurahan Kamal,kode posnyĕ 11810
# Kelurahan Tegal Alur, kode posnyĕ 11820
# Kelurahan Pegadungan, kode posnyĕ  11830
# Kelurahan Kalideres, kode posnyĕ 11840
# Kelurahan Semanan, kode posnyĕ 11850

## Ruju'an
Kofi Annan

**Kofi Atta Annan** (; 8 April 1938 – 18 Agustus 2018) entu diplomat Gana nyang menjabat jadi sekretaris jenderal Peserèkatan Bangsa-Bangsa deri Januari 1997 ampé Desember 2006. Annan èn PBB iélah penerima Hadiah Perdamaian Nobel 2001. Dia entu pendiri èn ketua Kofi Annan Foundation sekaligus ketua The Elders, organisasi anterobangsa nyang dijejegin ama Nelson Mandela.

## Ruju'an
Kotlas

**Kotlas** () ya'entu kota di Oblas Arhangels, Ruslan, letaknya di pertemuan Kali Dwina ama Kali Wicégda. Penduduk: 

## Ruju'an
Ban Ki-moon

**Ban Ki-moon** (Hangel: 반기문, Hanja: 潘基文, *Ban Gimun*, pelafalan IPA: [pan.gi.mun]; lair 13 Juni 1944) ya'entu sorang diplomat Koréa Kidul èn pernah jadi Sekretaris Jenderal Peserékatan Bangsa-Bangsa. Dia gantiin Kofi Annan nyang udah abis waktu jabatannya di 1 Januari 2007.

## Ruju'an
Limki

**Limki** (Hokkièn: *Lîm-kî*; ) ya'entu atu kota tingkat perpéktur di bekulon propinsi Santung, Tiongkok. Di 2011, Limki entu kota tingkat perpéktur nyang paling gedé di Santung, kalo ngikutin jenggar èn penduduk.

## Ruju'an
Mesin itung

**Mesin itung** atawa **kalkulator** entu alat bakal ngitungin deri peritungan ringkes kaya' penjumlahan, pengurangan, perkalian èn pembagian ampé ke mesin itung èlmiah nyang bisa ngitung rumus matimatika tertentu.

## Ruju'an

## Sènggètan luar
Gunung Méja

**Gunung Méja** (; ; ) entu atu gunung nyang dia punya puncak cèpèr kaya' méja. Ni gunung entu ada masup jadi bagèan deri Taman Nasional Gunung Méja di Tanjung Kota, Tanjung Barat, Aprika Kidul, èn juga' jadi patokan tempat di entu kota. Ni gunung punya tinggi ada bangsa 1.084,6 mdpl.

## Ruju'an
Basa Aprikan

**Basa Aprikan** (*Afrikaans*, ) entu atu basa Jermanik Kulon nyang dituturin di Aprika Kidul èn Namibi. Ni basa – awalnya dialèk nyang dituturin ama para pendateng Aprikaner èn budak nyang dibawa ke daerah Kapstad ama Kompeni Hindi Welanda ( [VOC]) di taon 1652 èn 1705. Sebagian besar 'ntu pendatang asalnya deri Peserèkatan Propinsi (wayah gini Welanda), tapi ada juga pendatangnya deri Dètslan, Prasman, Skotlan, èn beberapa negara nyang laén. Para pekerja èn budak nyang dibawa serta iélah orang-orang Hindi Welanda, orang-orang Hoihoi, èn San.

## Ruju'an
Gunung

**Gunung** ya'entu bukit nyang gedé èn tinggi banget, nyang biasanya tingginya lebi deri 600 meter. Gunung biasanya punya sisi curam nyang secara signifikan menyingkap batuan dasarnya. Gunung entu beda ama dataran tinggi pasalnya dia punya daerah puncak nyang terbatas, gunung lebi gedé deri bukit nyang biasanya punya ketinggian sekaga'nya 300 meter (1.000 kaki) di atas tana sekitarannya. Beberapa gunung entu puncak nyang berdiri sendiri tapi sebagian besar entu bagéan deri rangkaian pegunungan.

## Ruju'an
Cokèk

**Cokèk** (hurup Arab Gundul:  entu igelan nyang asalnya deri Betawi jaman jebot. Wayah gini, gambang kromong sari-sarinya dipaké bakal ngiringin penampilan igelan, kaya' igelan *Sembah Nyai*, *Siri Kuning*, èn sebagénya, serènta igelan masarakat nyang digero' igelan cokèk. Igelan cokèk tarian yang berasal dari budaya Betawi kuno. Igelan cokèk diigelin taysenan lanang-wadon. Ni igelan has Tenggerang kesawaban ama Cina punya sawaban, nya'entu tukang igel nyang maké kebaya nama "cokèk". Entu cokèk romannya mèmper ama *sinetron* deri Cerbon atawa jenis ronggèng deri Jawa Tenga. Ni igelan sokanan keciri ama lagu sarunya tukang igelnya.

Wawayangan entu pembukaannya ni cokèk. Tukang igel cokèk pada baris ngelèrèt jèjèran sembèn bolak-balik ngikutin gambang kromong punya irama. Pentangan tangannya ampé setinggi kepala ama seirama gerak kakinya. Entakanuh, tu tukang igel pada nyodèrin tamu nyang pada ngedangès bakal diajak ngigel bareng. Sanonya, nyang disodèr mah tamu nyang dirèken paling kehormatan dulu. Kalu nyang diajak sodèr mu ngikut ngigel, baru dah pada mulain ngigel taysenan. Saban taysenan pada adep-adepan parek cuman ngga' sampé nèmpèl. Kotan-kotan, tu taysenan malah pada belakang-belakangan. Kalo tempatnya rada jenggar, sari-sarinya bisa aja dah tu ada gerak segala ngiter ngalang begituh. Tukang igel cokèk punya pakéan biasanya maké baju kurung ama celana panjang deri bahan kaya' sutra keliran..

Roncèt dah poko'nya kelir sodèrnya nyang derak, kaya' mèra, ijo, ungu, konèng, mèra jambu, belao, èn sebagénya. Ujung bawa celana biasanya dikasi riasan paké kaèn nyang ketemu kekeb kelirnya. Sodèr panjang ketancang di pinggang nyang ujungnya nguyur ke bawah rambutnya rapih licin ke belakang. Ada juga' nyang ditocang terus dikondé nyang jadi ngebonggol amadikasi aspèl nyang goyang-goyang.

## Ruju'an
Ida Royani

**Ida Daniar** (hurup Arab Gundul: ) (berojol 24 Maret 1953) atawè bekènnyè **Ida Royani** (hurup Arab Gundul: ) entu tukang pèjèng, tukang lakon, tukang nyanyi, tukang rancang baju, amè tukang pulitik Indunisiè. .

## Riwayat idup
Ida Royani berojol di Jakartè tanggal 24 Maret 1953. Diè mulain diè punyè jalan gawé jadi bintang i'lan amè tukang nyanyi bocè tahon 1960-an. Pas masing anak baru gedé, diè pindè dèh tu jadi tukang nyanyi musik ''country'' nyang ciri hasnyè maké celanè *hot pants* amè patu *lars*. Lagu udik Amrik (*country*) nyang bekèn segituan entu kaya' *Sepatu Baru* amè *Gunung Agung*.

Jalan gawé Ida muncer-muncer setidè' kapan diè kepapagan amè Benyamin Suaèb di pabrik rekeman nama Studio Dimita punyènyè tukang usahè Dick Tamimi. Di situ dèh diè bolé dapet tanjaan bakal nyanyi bareng Benyamin. Lagu-lagu bekèn nyang diè bawa'in amè Benyamin S. entu kaya' *Gambang kromong*, *Di sini ajè*, amè *Ujan gerimis*. Ni nyanyi barengan ampé terus ke kelir lèbar liwat pèlem bodoran kaya' *[[Tarsan Kota|Tarsan Kotè]]* amè *[[Benyamin Biang Kèrok]]*.

## Jalan gawé
Tahon 1975, Ida Royani lulus deri London Academy of Modeling di Inggris amè mulain masup ke pak hodeng prak pala 1980-an bahnè jalan gawényè di duniè iburan mulain belèl. Ida Royani kecatet jadi orang pertamè nyang ngerancang baju selam di Indunisiè. Diè juga' tau nimbrung adu pèjèng baju selam di macem-macem negarè kaya' Singgapurè, Malésiè, Pilipénen, amè Pakistan. 

Wayè gini, Ida Royani getol di paguyuban APPMI (*Asosiasi Desainer Pengusaha Busana Indonesia*) nyang rajin ngadain pemèjèngan baju saben tahonnyè.

### Jalan gawé pulitik
Di pemilian umum déwan pengejè wèt Indunisiè tahon 2014, liwat Parté Amanat Nasional, Ida Royani nyalonin diri jadi calon anggotè pengejè wèt deri daèrè pemilian DKI Jakartè III, cuman boncos ngga' dapet korsi di kumidi omong.

## Keidupan sorangan
Ida Royani kawin amè tukang tanji *rock* Keenan Nasution tahon 1979. Ida amè Keenan dapet anak perampuan namè Faradina Nasution amè Jenahara Nasution.

## Ruju'an
Gunung Puji

, nyang letaknya di pulo Honsu, ya'entu gunung paling tinggi di Jepang, dengen ketinggian 3.776,24 m (12.389,2 kaki). Ni gunung – gunung api paling tinggi kedua nyang letaknya di atu pulo di benua Asia (seabis Gunung Kerinci di Pulo Sumatra), èn puncak paling tinggi ketujuh deri atu pulo di Bumi.

## Ruju'an
António Guterres

**António Manuel de Oliveira Guterres**,  (; lair 30 April 1949) ya'entu sorang tukang pulitik èn diplomat deri Portugal èn Timor Wètan. Sedari 2017, dia udah ngejabat jadi Sekretaris-Jenderal Peserèkatan Bangsa-Bangsa èn orang ke-9 nyang pegang entu jabatan. Sorang anggota deri Parté Sosialis Portugal, Gutteres udah ngejabat jadi Perdana Menteri Portugal deri taon 1995 ampé 2002.

## Ruju'an
Sudaryono

**Sudaryono**, B.Eng., M.M., M.B.A. (lair 23 Januari 1985) ya'entu sorang tukang pulitik Indonésia nyang lair di Grobogan. Dia ngejabat jadi anggota Parté Gerindra èn Ketua Dewan Perwakilan Daerah (DPD) Gerindra Jawa Tenga. Di 18 Juli 2024, dia dilantik jadi Wakil Menteri Pertanian Indonésia ama Persidèn Indonésia Joko Widodo.

## Ruju'an
Goa Mariam Kerep Ambarawa

**Goa Mariam Kerep Ambarawa** (; dipendekkin jadi **GMKA**), ya'entu atu tempat ziarah Katolik nyang letaknya di Ambarawa, Semarang Kabupatèn, Jawa Tenga, Indonésia. Ni goa – salah atu tempat nyang dianggap ama orang-orang suci èn penting buat umat Katolik di Indonésia, terutama di daérah Jawa Tenga.

## Ruju'an
CNN

***Cable News Network*** (**CNN**, "Jala Berita Kabel") ya'entu atu saluran berita kabel AS nyang dijejegin taon 1980 ama konglomerat média deri Amrik Serèkat Ted Turner. Waktu dia diluncurin, CNN entu saluran tipi pertama nyang siarin liputan berita 24 jem, èn saluran tipi berita pertama di Amrik Serèkat. CNN dipunya ama matskepé ibunya, Warner Bros. Discovery.

## Ruju'an
Ridwan Kamil

Dr. (H.C.) H. **Mochamad Ridwan Kamil**, S.T., M.U.D. (lair 4 Oktober 1971), dikenal dengen sapa'an **Kang Emil** atawa diinisialkan dengen pendekan **RK**, ya'entu tukang rancang èn tukang pulitik Indonésia. Dia pernah jabat jadi Gubernur Jawa Kulon deri 2018 ampé 2023. Dia dipilih ama Uu Ruzhanul Ulum di Pilgub Jabar. Sebelonnya, Ridwan juga menduduki posisi Wali Kota Bandung dengen didukung ama PKS èn Parté Gerindra, di tu wayah dia mulai dikenal luas seantéro bangsa sebabnya dia punya kinerja nyang baik waktu pimpin Bandung Kota.

## Ruju'an
Suswono

**Suswono**  (lair 20 April 1959) ya'entu tukang pulitik Indonésia deri Tegal, Jawa Tenga. Dia entu bagéan deri Kabinet Indonesia Bersatu II èn ngejabat jadi Kementrian Pertanian sedari 22 Oktober 2009 ampé 20 Oktober 2014.

## Ruju'an
Basa Turkmèn

**Basa Turkmèn** ya'entu atu basa nyang masup ke dalem rungkun basa Turkik. Ni basa atu kelompok ama basa Tatar Krim, èn Salar. Ni basa jadi basa resmi di Turkmènistan, dengen jumblah orang nyang nuturin sekitar 3.430.000 orang. Kalo di luar Turkmènistan 'tu ada kurang lebih 3 juta penutur atawa orang Turkmèn, kaya' di Iran dengen jumblah kurang lebi 2.000.000; Apganistan: 500.000 orang èn Turki sekitar 1.000 jiwa.

## Ruju'an
Rano Karno

**Rano Karno** (lair 8 Oktober 1960) ya'entu tukang lakon, tukang nyanyi, tukang pulitik, èn sutradara deri Indonésia nyang jadi wakil gubernur Jakarta sederi 20 Pèbruari 2025. Sebelon jadi wakil gubernur, dia jadi anggota Dewan Perwakilan Rakyat daérah pemilian Banten III bakal masa jabatan 2019–2024.

## Ruju'an
Ba'cang

**Ba'cang** atawa **bakcang** () ya'entu orang Tionghoa punya penganan terdisionil. Kata 'bakcang' sendiri asalnya deri basa Hokkièn (*bah tsàng*) nyang lumrah dibasa'in di antara orang Tionghoa-Indonésia.

## Ruju'an
Muludan

**Muludan** (hurup Arab Gundul: ;   atawa  ) atawa **Maolid Nabi** (hurup Arab Gundul: ) entu peringetan sènjitnya Kanjeng Bagènda Nabi Muhammad nyang kalu terdisi Ahlisunah punya kata mah betulannya tanggal 12 Mulud, nah kalu Si'ah punya kata arinya 17 Mulud  almenak Selam. Kata *mawlid* atawa *milad* di basa Arab artinya 'séjit' atawa 'ari berojol'. Keramé'an Muludan entu anu èmang udah terdisi nyang udah ngoyod melèplèp di masarakat lama semprakan wapatnya Kanjeng Nabi Muhammad. Pèndèknya mah, ni keramé'an entu pegimana kita numplekin kita punya girang ama hormat ama Kanjeng Nabi Muhammad.

## Ruju'an
Japcé

**Japcé** ya'entu atu daharan Koréa nyang isinya so'un (*dang myeon*) nyang dicampur ama macem-macemsayuran èn daging sampi. Dia keètung atu *[[banchan]]*, èn dimakan jadi lauh, utamanya, mah, pas acara-acara atawa keriaan. Sayuran nyang dipaké biasanya sayuran nyang lagi musim. Éjaan aselinya, *japchae*, ditulis paké dua hurup Hanja doang, nya'entu *jap* (Hangel: 잡, Hanja: 雜, dicampur èn diudek) èn *chae* (Hangel: 채, Hanja: 菜, sayuran).

## Ruju'an
Bolot

H. **Muhammad Sulaèman Harsono** (hurup Arab Gundul: ) atawa apètnya mah digero' **Haji Bolot** (hurup Arab Gundul: ) atawa **Bolot** (hurup Arab Gundul: ) (berocot 5 Maret 1942) entu tukang bodor Indonésia ama panjak lènong Betawi. Di saben bodorannya, dia mah bekènnya jadi orang *curek* atawa *bolot* nyang cuman bisa ndenger kalu udah ngomongin nyang namanya orang wadon, duit, ama daharan. Ampir di saben bodorannya, Haji Bolot ditaysenin ama Haji Malih.

## Acara tipi

* *[[Sahur Bareng]]* (RCTI)
* *[[Topeng Betawi]]* (SCTV)
* *[[Santai Bareng Yuk!!!]]* (ANTV)
* *[[Sambil Buka Yuk!!!]]* (ANTV)
* *[[TARZAN XXX]]* (Trans 7)
* *[[Ini Talkshow]]* (NET.)
* *[[Ini Sahur]]* (NET.)
* *[[Pesbukers]]* (ANTV)
* *Yuk Keep Smile* (Transtv)
* *[[Mahkamah Komedi Show|Acara Komedi Pengadilan]]* (iNews)
* *[[Ini Weekend]]* (NET.)
* *[[Candaan Asyik]]* (MNCTV)
* *[[Ini Ramadan]]* (NET.)
* *[[Comedy Ok Deh]]* (GTV)
* *[[Sahurnya Pesbukers]]* (ANTV)

## Daptar pèlem

### Pèlem

* Setan Budeg (2008)
* Mas Suka, Masukin Aja-Besar Kecil I'ts Okay (2008)
* Paku Kuntilanak (2009)
* Sehidup (Tak) Semati (2010)
* Ada Apa dengan Pocong? (2011)
* Pocong Minta Kawin (2011)
* Nenek Gayung (2012)
* Kakek Cangkul (2012)
* Dendam dari Kuburan (2012)
* Pocong Pasti Berlalu (2014)

### Pèlem tipi

* *[[Pepesan Kosong]]* (1993 – 1995)
* *[[Angkot Haji Imron]]*
* *[[Nyai Dasima]]* (1995)
* *[[Biang Kerok]]* (1996)
* *[[Neo Pepesan Kosong]]* (1996 – 1997)
* *[[Mandragade]]* (2000)
* *[[Kawin Gantung]]* (2004 – 2005) jadi Mardi
* *[[Cinta 7 Susun]]* (2013)
* *[[Rohaya & Anwar Kecil Kecil Jadi Manten]]* (2017)

### Pèlem rèrodan internèt

* *Tiba-tiba Nge-Guide* (2022)

### Bodoran kewontenan

* *[[Semua Cinta Butuh Duit]]* (2022)

## Sènggètan luar
Malih

H. **Malih** (hurup Arab Gundul: ), nyang bekènnya **Malih Tong Tong** (hurup Arab Gundul: ) (berocot 12 April 1949) entu tukang bodor ama tukang lakon deri Indonésia. Ampir kabèhan bodorannya, Haji Malih ditemenin ama Haji Bolot.

Tahon 2007, Malih keembèt di kasus penyalahmakéan narkoba ama disetrap kerangkèng 4 bulan punya lama.

## Daptar pèlem

### Pèlem

;Keterangan

* BKL : *Bakal dibèbèrin*

### Serial televisi

### Acara tipi

* *Welcome Dance*
* *Topeng Betawi*
* *Sahur Semua Sahuuur*
* *[[:id:Ini_Talkshow|Ini Talkshow]]*
* *[[:id:Pesbukers|Pesbukers]]*
* *Candaan Asik*
* *KW Super*

## Ruju'an


## Sènggètan

* ****
*
Èlmu cekian benda

**Èlmu cekian benda** atawa **pisika** entu atu rangkas èlmu alam nyang mbelajarin cekian atawa pembawaan (*fisik*) atawa tabèat jat ama gerak-gerak di lingkup pangkèng èn wayah, ama mbelajarin juga' engehan-engehan nyang juntrungan kaya' tenaga ama gaya, bakal nyahoin pegimana ni alam sejagat bolé kelakon. Ni èlmu kèetung rangkas èlmu nyang dasar-dasar.

## Ruju'an
Hamengkubuwana X

**Sri Sultan Hamengkubuwana X** (juga diéja **Hamengkubuwono X**, dipèndèkin **HB X**, ; berocot namanya **Bendara Raden Mas Herjuno Darpito**; dibetawiin: *Bendahara Radèn Mas Rajuna Darpita*, 2 April 1946) ya'entu raja Kesultanan Yogyakarta nyang mangku semprakan tahon 1989. Wayah gini, dia juga ngejabat jadi Gubernur Daérah Istimèwa Yogyakarta ketiga nyang ngejabat semprakan 3 Oktober 1998.

## Ruju'an
Nirin Kumpul

H. **Nirin bin Kumpul** (hurup Arab Gundul: ) atawa **Nirin Kumpul** (hurup Arab Gundul: ) (2 Januari 1946 – 20 Maret 2016) entu tukang lakon ama panjak lènong Betawi nyang bekèn liwat pèlem tipi  *[[Pepesan Kosong]]* bareng ama H. Malih èn H. Bolot nyang didalangin ama Ali Shahab tahon 1993 entuk 1995. Dia entu juga' babanya Ucup Nirin atawa Bang Ocid ama Linda Nirin.

## Pèlem tipi
* *[[Pepesan Kosong]]* (1993-1995)
* *[[Julia Jadi Anak Gedongan]]* (2003-2004)
* *[[Sok Kenal Sok Dekat]]* (2003)
* *[[Bule Masuk Kampung]]* (2004)
* *[[Anak Haram (sinetron RCTI)|Anak Haram]]* (2004) Produksi SinemArt
* *[[Si Entong]] season 1* (2006-2007)
* *[[Mister Olga]]* (2010)
* *[[Islam KTP]]* (2010-2011)

## Ruju'an
Kompor Meleduk

***Kompor Meleduk*** entu gemprokan deri tukang nyanyi Benyamin Suaèb èn Ida Royani, dibantu paguyuban gending D'Strangers pimpinan Eddy nyang dijebrolin wayah taon 1970 di bawah pabrik rekeman Mutiara èn Diamond Record.

Lagu "Kompor Meleduk" masup ke dalem daptar *150 Gemprokan Indonésia Paling Bagus* pèrsi majala Rolling Stone Indonésia.

## Daptar lagu
; Depan-A
# Kompor Meleduk (Benyamin Suaèb) – 2:52
# Di Gebukin (Benyamin) – 2:51
# Lakinja Lagi Ngidam (Benyamin) – 2:20
# Dengerin Aje Tjerite (Mukriadi) – 2:27
# Radja Lenong (Wisjnu Mouradhy) – 2:15
# Jack Pot – (Benyamin, Saidi) – 2:43
; Depan-B
# Kena Getahnja (Aman Doris) – 2:29
# Superman (Benyamin) – 2:20
# Di Undang (Benyamin) – 2:31
# Pak Ketepok (Aman Doris, Munadji) – 3:03
# Rekaman Rusak (Firdaus, Hamiedan) – 3:25
# Tandjidor (Djoko S.) – 2:14

## Sènggètan luar
* Kompor Meleduk di Discogs
* Kompor Meleduk di Irama Nusantara
Tukang roti

**Tukang roti** entu orang nyang kejanya bikin roti. Beberapa tukang roti juga bikin kue èn penganan pencuci mulut, tapi tukang roti aselinya cuma bikin roti doang. Tukang roti kejanya tu di bèngkèl roti.

## Ruju'an
Orang India Indonésia

**Orang India Indonésia** ièlah atu kaum deri bangsa Indonésia nyang dia punya keruhun asal-muasalnya deri India, atawa bisa juga'  deri negeri-negeri Asia Kidul laènnya. Meski kaga' ada data resminya, kira-kira ada antara 100.000 ampé 300.000 orang kacukan India atawa orang India asing nyang tinggal di Indonésia. Kisaran 50.000 orang deri kaum enni tinggal di kawasan Jabodètabek. Selaèn entu, dia orang juga pada banyak ngejedog di Médan, Banda Acéh, Surabaya, èn kota-kota gedé laènnya.

## Ruju'an
Bèlpas

**Bèlpas**  ya'entu kota nyang jadi hopstadnya Irlan Lor. Berdasarkan populasinya ni kota jadi kota paling gede di Kerajaan Rempug èn paling gede ke-2 di pulo Irlan
## Ruju'an
Èdinbereh

**Èdinbereh** ya'entu hopstadnya Skotlan èn kota paling gedé ke-2 abisnya Glasgow. Terletak di pesisir wètan Skotlan, Èdinbereh berada di sepanjang panté kidul Firth of Forth. Ni kota – pusat budaya, didikan, èn pulitik di Skotlan, dengen sejumlah institut nyang bèken, termasuk Uniwersitèt Èdinbereh, nyang jadi sala atu uniwersitèt paling kolot di dunia.

## Ruju'an
Kardip

**Kardip** (;  , ) ya'entu hopstadnya Walès, Kerajaan Rempug, sedari taon 1955. Ni kota punya pengendek secuplek 305.340 orang di taon 2001. Di taon 2011, Kardip duduk di rengking keenem di dunia dalem tujuan wisata alternatip *[[National Geographic]]*.

## Ruju'an
Asia Kidul

**Asia Kidul** entu atu anakwilayah di Asia nyang luasnya kira-kira 4.480.000 km² atawa 10 persèn deri entu benua.

## Daptar negara
Ada 11 negara nyang masup wilayah Asia Kidul:
*Apganistan, sintremnya Kabul
*Benggaladésa, sintremnya Daka
*Butan, sintremnya Timpu
*Hindi, sintremnya Niu-Dèlhi
*Maladéwa, sintremnya Malé
*Népal, sintremnya Katmandu
*Pakistan, sintremnya Islamabad
*Sélong, sintremnya Kolombo
Praya, Lombok Tenga

**Praya** entu atu kecamatan nyang ada di Kabupatèn Lombok Tenga, Propinsi Nusa Tenggara Kulon, èn jadi dia punya ibu negeri. Ada 131.929 orang nyang tinggal di mari mengrikut sènsus tenga tahon 2023. Kepadetan penduduk Praya ampé 4.239 orang/km2.

## Ruju'an
Èlmu lingkungan

**Èlmu lingkungan** entu atu cagak èlmu nyang nggabungin èlmu tabèat, èlmu hayat, èlmu kimia, èlmu cuaca, ètung-ètungan, èn èlmu ujud bumi (ngrikut di dalemnya juga' èkologi, èlmu lumbèn (mineralogi), èlmu laotan (osèanograpi), èlmu peraèran (limnologi), èlmu tanah, èn èlmu atmospir). Ni èlmu lingkungan gableg ancangan nyang bikin manunggal beragem cawang èlmu, bakal merdatain tatanan lingkungan èn tètèk-bengèk perangkaannya.

## Ruju'an
Uniwersitèt Tèhnolohi Malésia

**Uniwersitèt Tèhnolohi Malésia** ya'entu atu uniwersitèt nyang ada di Sekudai, Distrik Johor Bahru èn kampus cabangnya ada di Kuala Lumpur
Uniwersitèt Andora

**Uniwersitèt Andora** () ya'entu atu uniwersitèt negeri èn atu doangan uniwersitèt nyang ada di Andora
Uniwersitèt Bèren

**Uniwersitèt Bèren** ya'entu atu uniwersitèt nyang letaknya di hoptad Swiss, Bèren dijejegin taon 1834
Uniwersitèt Negeri Mosko

**Uniwersitèt Negeri Mosko** () ya'entu atu uniwersitèt paling gede seantéro Ruslan nyang dijejegin taon 1755 bakal ngenang si empunya uniwersitèt nama Mikail Lomonosop.

## Ruju'an
Uniwersitèt Parès

**Uniwersitèt Parès** ya'entu atu uniwersitèt nyang ada di Parès, Prasman nyang dijejegin taon 1257.

## Ruju'an
Teh Pucuk Harum

**Teh Pucuk Harum** ya'entu merek minuman té nyang diproduksi ama PT. Tirta Fresindo Jaya (Mayora Indah punya anakusaha). Ni merek entu saingan deri Teh Botol Sosro èn Frestea bakal minuman té siap minum dengen rasa melati.

## Ruju'an
Jardus

**Jardus** (hurup Arab Gundul: ; ) atawa **Jaradus** (hurup Arab Gundul: ; ) entu nabi deri Parsi nyang ngejejegin ajaran nyang kita kenal Majusi. Dia punya ajaran entu nyemplèngin terdisi-terdisi agama Indo-Iran nyang èmang udah ada lagi entu ama ngeresmiin atu gebrakan nyang entakanuh jadi agama nyang ngejèger di Parsi Kuna. Dia punya basa enya' – basa Awèsta Kolot ama ngejogrog di belètannya Tana Datar Tinggi Iran. Cumannya mah, dia punya tempat berojol kaga' puguh di mananya.

## Ruju'an
Enrico Glori

**Enrico Musy**, nyang lebi dikenal sebagé **Enrico Glori** (3 Agustus 1901 – 22 April 1966) ya'entu tukang lakon deri Itali. Dia tampil dalem lebi deri 126 pèlem antara 1934 ampé 1963.

## Ruju'an
Bajigur

**Bajigur** (hurup Sunda: ) ya'entu atu orang Sunda punya minuman terdisionil. Bahan utamanya entu gula arèn èn santen.

## Deleng juga
* Bandrék
* Daptar minuman Sunda

## Ruju'an
Santen

**Santen** ya'entu cairan warna putih susu nyang asalnya deri parutan daging kelapa tua nyang dibasahin sebelon abisnya tu diperes èn disaring. Ujudnya nyang kaga' nembus cahaya èn rasanya nyang kaya disebabin ama kandungan minyak, bagian paling bagéan entu lemak jenuh. Santen kelapa entu bahan penganan nyang mera'yat di Asia Kidul-Wètan, Asia Kidul, Karibi, èn Amrik Kidul.

## Ruju'an
Cuwasi

**Cuwasi**, resminya digero sebagé **Kiblik Cuwas — Cuwasi**, ya'entu atu kiblik di Ruslan nyang letaknya di Èropa Wètan. Dia entu tananya orang Cuwas, kaum etnis Turkik. Ibu negerinya tu di kota Céboksari. Per Sensus 2010, penduduknya secuplek&nbsp;1.251.619.

## Catetan

## Ruju'an
Wikipédi basa Cuwas

**Wikipédi basa Cuwas** () ya'entu kuarannya Wikipédi, ènsiklopédi perdèo, dalem basa Cuwas. Ampé wayah gini, udah ada  makalah dalem basa Cuwas.

## Ruju'an
Abijan

**Abijan** ( ;  ; N’ko: ߊߓߌߖߊ߲߬) ya'entu atu kota paling gedé sekaligus sintremnya ekonomi di Panté Gading. Kata sensus taon 2021, ada 6,3 juta penduduk nyang tinggal di Abijan, èn entu 21,5 persen deri semua penduduk negara, ni jadinya Aprika punya kota paling padet keenem, seabis Lagos, Kairo, Kinsasa, Darusalam, èn Johanesbereh.

## Ruju'an
Coritiba Foot Ball Club

**Coritiba Foot Ball Club**, atawa disingkat **Coritiba**, entu kleb bola tendang propèsionil nyang markasnye ada di Kuritiba, Paraná, Brasil. Ni kleb dijulukin **Coxa**. Dia punya stadion kandang namanya – Estadio Major Antônio Couto Pereira, diresmikan taon 1932 èn kapasitas sekarang bisa nampung lebih dari 40.000 orang. Dijejegin taon 1909 ama imigran Dèt, dia jadi kleb bola tendang paling tua èn punya gelar paling banyak di entu negara.

## Ruju'an
Gibran Rakabuming Raka

**Gibran Rakabuming Raka** (lair 1 Oktober 1987) entu atu tukang pulitik èn tukang dagang Indonésia nyang juga' wakil persidèn Indonésia ke-14. Sebelonnya, dia ngejabat sebagé Wali Kota Surakarta sedari 26 Pebruari 2021 ampé 19 Juli 2024. Dia entu anak sulung deri persidèn ketujuh Indonésia, Joko Widodo. Di pemilian persidèn Indonèsia 2024, dia ngrikut nyalon èn kepili jadi wakil persidèn bareng Prabowo Subianto nyang jadi persidènnya.

## Ruju'an
Kamus

**Kamus**, atawa **kitab logat**, ya'entu kitab ruju'an nyang nerangin ma'na kata-kata. Kamus punya pungsi bakal bantu atu orang ngenalin kata baru. Kalo nyang laén nerangin ma'sudnya entu kata, kamus juga mungkin punya pedoman sebutan, asal-usul (etimologi) atu kata èn juga conto pemakéannya. Bakal jelasin kadang kala ada juga gambaran di dalem kamus.

## Catetan


## Ruju'an
Wikipédi basa Batak Toba

**Wikipédi basa Batak Toba** ya'entu kuarannya Wikipédi, ènsiklopédi perdèo, dalem basa Batak Toba. Ampé wayah gini, udah ada  makalah dalem basa Batak Toba.

## Ruju'an
Cubétiam

**Cubétiam** (Basa Hokkièn: *Chù-bé-tiàm*; ; éjaan peta pos: Chumatien) ya'entu kota nyang letaknya di propinsi Holam, Kiblik Ra'yat Tiongkok.

## Ruju'an
Penguasa Hati

***Penguasa Hati*** ya'entu album pabrikan kelima karya Ungu, nyang dijebrolin taon 2009 liwat pabrik rekeman Trinity Optima Production.

## Daptar lagu & pencipta lagu

## Ruju'an

## Sènggètan luar
Gugel Tarjiman

**Gugel Tarjiman** () ya'entu ladènan penarjiman setatistik èn mesin neural anèkabasa nyang dikembangin ama Gugel, bakal tarjimin tulisan èn situs web deri atu basa ke laèn basa.

Di bulan Juni 2024, Gugel Tarjiman nambahin tarjiman ke basa Betawi.

## Ruju'an
Prabowo Subianto

**Prabowo Subianto Djojohadikusumo** (EYD: **Prabowo Subianto Joyohadikusumo;** lair 17 Oktober 1951) ya'entu tokoh pulitik, tukang dagang, èn pensiunan jènderal kehormatan tentara Indonésia nyang ngejabat jadi Persidèn Indonésia kedelapan semprakan 20 Oktober 2024. Sebelonnya, dia dudukin Menteri Pertahanan ke-26 di bawah persidèn Joko Widodo deri 2019 ampé 2024. Prabowo tu persidèn Indonésia paling tua nyang pernah dilantik sekaligus Persidèn Indonésia ketiga nyang punya latar belakang militèr seabis Soeharto èn Susilo Bambang Yudhoyono (SBY). Dia digambarkan sebagé *[[nasionalis sayap kanan]]*.

## Ruju'an
Pramono Anung

**Pramono Anung Wibowo** (lair 11 Juni 1963) ya'entu tukang pulitik Indonésia nyang ngejabat jadi Gubernur DKI Jakarta deri 20 Pèbruari 2025. Dia juga' perna ngejabat jadi Sekretaris Kabinet deri 2015 ampé 2024. Dia anggota Parté Démokrasi Indonésia Perjuangan (PDI-P), sebelonnya dia juga' ngejabat di DPR deri 2004 ampé 2015, termasuk sebagé wakil ketua deri 2009 ampé 2014. Dia ama pasangannya, Rano Karno ngalahin Ridwan Kamil èn Dharma Pongrekun di pemilian kepala daérah Jakarta 2024, dengen jumblah suara 50.07%.

## Ruju'an
Teguh Setyabudi

**Teguh Setyabudi** (lair 8 Maret 1967) ya'entu birokrat Indonésia. Dia wayah gini ngejabat jadi Direktur Jenderal Kependudukan dan Pencatatan Sipil, Kementerian Dalam Negeri semprakan 15 Maret 2023. Dia sebelonnya ngejabat jadi Direktur Jenderal Bina Pembangunan Daerah Kementerian Dalam Negeri. 

Teguh Setyabudi entu anak keempat deri sembilan bersaudara, anaknya Drs. H. Kardoyo ama Hj. Sulastri. Abis lolos S1 taon 1991, Teguh langsung dapet kerja di Badan Pendidikan dan Pelatihan (Diklat) Departemen Dalam Negeri (Depdagri) liwat program khusus bakal lulusan terbaik Fisipol UGM.

## Ruju'an
Titiek Soeharto

**Siti Hediati Haryadi** (lair 14 April 1959) atawa lebih bekènnya dikenal **Titiek Soeharto** ya'entu tokoh pulitik Indonésia anak deri Soeharto ama Siti Hartinah
Tukang pulitik

**Tukang pulitik** atawa **tokoh pulitik** () entu orang nyang ngrikut nyemplung ke dalem pulitik ama guwernemèn atu negara. Tukang pulitik juga' ngewakilin masarakat bakal ngebikin ama ngejalanin belèd bener-bener.
Pèlem sétan

**Pèlem sétan** ya'entu atu pèlem nyang gabungin hal-hal gaib ama pèlem serem. Ceritra utamanya sokanan ngembètin bawa'-bawa' ungkulan alam gaib atawa tokoh-tokoh deri bangsa pejajaran atawa bangsa bangpak.
Èlmu kemasarakatan

**Èlmu kemasarakatan** atawa **sosiologi** entu atu cagak èlmu nyang ngomongin pasal macem-macem masarakat punya telepekan ama pegimana dia bisa nyawabin orang punya keidupan. Ni cagak èlmu sanonya diterepin seawal-awalnya ama Auguste Comte nyang juga' dianggep ni èlmu punya dedengkot. Pemikir kemasarakatan terusannya dipegarin bakal jadi cagak èlmu ama Herbert Spencer. Megarnya ni èlmu kebelèk jadi empat tahap, mulain dari wayah abad pertengahan, wayah abad kengaclengan, wayah ni èlmu morotin kaèdah deri cagak èlmu laènnya (abad ke-18 M), ampé wayah dia jadi cagak èlmu dengen kaèdah sendèwèk (abad ke-19 M). Ni cagak èlmu gableg obyèk kaji nyang puguh èn bisa diperdatain liwat kaèdah ilmiah, juga' diangka-angka jadi atu sistim nyang ketemu akal èn pada nyawabin atu ama laènnya. Nyang dikaji di ni èlmu entu utamanya ya masarakat pada punya pernahan, unsur, cara begaul, ama cara berobahnya. Cawang-cawang èlmu kemasarakatan nggabungin pemikir pasal apa-apa gejala nyang kelakon di tenga masarakat dengen laèn-laèn èlmu pada.

## Ruju'an
### Tukilan

### Daptar sumber
* 
* 
* 
*
Militèr

**Militèr** ya'entu angkatan bersenjata suatu negara èn segala sesuatu nyang terkait ama angkatan bersenjata .

Kata lain nyang setara adalah angkatan darat atawa angkatan bersenjata. Militèr biasanya kebagi jadi prajurit atawa soldadu.

Kata laèn nyang deket banget sama militèr ya'entu militèrisme, nyang berarti kurang lebih tegas, kaku, agresif èn perilaku otoriter "kaya' militèr". Meskipun pelakunya bolé jadi pemimpin sipil.
Negeri

**Negeri** entu atu telepekan pulitik nyang ngangonin masarakat juga' penjogrog pada di atu wilayah. Atu negeri punya guwernemèn nyintrem ngebajagin hak ngunjukin kekuatan nyang aci di atu ujud wilayah nyang kewates, bakal aman ma'mur sentosa entu negeri punya warga pada.
## Ruju'an
Duit

**Duit** ya'entu alat tuker sah dikeja èn dikeluarin ama negara berupa kertas, emas dan perak nyang dicetak pakai gepokan tertentu. Ni duit bisa digunain untuk nukerin barang ama jasa nyang pengen kita mau
Masarakat

**Masarakat** entu atu manusia punya rombongan nyang belèngkèt atu ama nyang laèn lantaran dia pada ngrikut atu sistim, adat, paketan, atawa wèt nyang sama, nyang pada pèngèn idup bareng-bareng. Ni masarakat kebentuk deri ngumpulnya manusia nyang kena tuntutan kebutuhan ama kesawaban keyakinan, pemikir, juga' arep-arepan bakal idup bareng. Sistim ama wèt nyang kelakon di atu masarakat ngunjukin lakon-lakon saban orang di dalemnya, bahna dia pada kudu ngrikut tu wèt juga' sistimnya.
## Ruju'an
### Tukilan

### Daptar sumber
*
Kimigayo

ya'entu Jepang punya tembang kebangsaan. Dia punya lirik masup ke nyang paling tua di dunia. Dengen panjang lirik cuman 30 hurup, ni lagu jadi tembang kebangsaan paling pendek di dunia. Dia punya lirik asalnya deri ada atu antologi *[[Waka (puisi)|waka]]* jaman Heian nyang punya judul *[[Kokin Wakashū]]*. Dia punya melodi dirobah di taon 1880 bakal ngegantiin melodi buatan John William Fenton di 11 taon sebelonnya.

## Ruju'an
Juhi

**Juhi** (hurup Arab Gundul: ) atawa **cumi-cumi** (hurup Arab Gundul: ) entu binatang pala kaki (*sefalopoda*) atawa jenis deri barung binatang lembèk (*moluska*) nyang idupnya di laot. Kata *sefalopoda* di basa Yunani artinya 'kaki pala' atawa 'pala kaki' karangan dia punya kaki nyang misah jadi tangan nyang ngiterin palanya. Kaya' binatang pala kaki laènnya, juhi dipisahin dengen kepala nyang laèn. Ni jarot sarap (*akson*) juhi gableg garis tenga 1 mm. Juhi sokanan dikeja bakal daharan.

## Ruju'an
Aisah

**Aisah anaknya Abu Bakar** (hurup Arab Gundul: ; cara Betawi Kota: **Aisè** atawa **Aèsè**; ) (barang 613/614-678 Masèhi) entu bini ketiganya Nabi ama Rasul Selam, Muhammad.

Kalu di tulisan-tulisan Selam, sokanan dah tuh dikasi gelar "Enya'nya orang-orang nyang percaya" () bakal pengormatan bakal dia nyang dalilnya ada di Kur'an:

Deri kabèhan Rasulullah punya bini, Aisah entu dia punya bini nyang paling didemenin. Nabi Muhammad tau bilang kalu kaga' ada dah ayat Kur'an nyang neba di ambèn mana baé, kecuali pas dia lagi di Aisah punya ambèn. Aisah mah èmang bekènnya jadi wadon nyang pinter banget, nyang banyak diterusin èlmu pasal hukum Selam ama hadis liwat dia.

## Ruju'an
Wikipédi basa Parsi

**Wikipédi basa Parsi** ya'entu kuaran Wikipédi, ènsiklopédi perdèo, paké basa Parsi. Ampé wayah gini, udah ada  makalah dalem basa Parsi.

## Ruju'an
Mesigit Sint-Piterbereh

**Mesigit Sint-Piterbereh** (), nyang dibuka taon 1913, entu Èropa punya mesigit paling gedé di luar Turki. Tu mesigit nanggrak di bilangan sintrem kota St Piterbereh. Dia punya menara dua biji tingginya 49 mèter, èn dia punya kubah tingginya 39 mèter. Ni mesigit bisa nampungin jema'ah pada ampé lima rèbuan orang.

## Ruju'an
Wikipédi basa Sentali

**Wikipédi basa Sentali** ya'entu kuarannya Wikipédi, ènsiklopédi perdèo, dalem basa Sentali. Ni situs diterebitin 2 Agustus 2018. Basa Sentali punya alpabèt, Ol Ciki, dipaké sebagé hurup nyang ada di ni Wikipédi. Ampé wayah gini, udah ada  makalah dalem basa Sentali.

## Ruju'an
Wolga

**Wolga** (hurup Arab Gundul: ; ; ) entu kali nyang paling panjang di Èropa. Ni kali milinya ngulonin ke belah kulonnya Ruslan, ama lumbrah dikata jadi Ruslan punya kali negara. Sebelas deri dua pulu kota nyang paling gedé di Ruslan, keitung ibu negerinya, Mosko, adanya di lingir kali Wolga.

## Ruju'an
Nupédi

**Nupédi** () ya'entu atu ènsiklopédi berbasis web nyang artikelnya tu ditulis ama ahli-ahli èn punya ongji perdèo. Ni situs web didiriin ama Jimmy Wales èn dikelola ama Bomis, dengen Larry Sanger jadi *editor-in-chief*. Nupedia aktip sedari Oktober 1999  ampé dinon-fungsiin September 2003, èn dikenal sebagé awal-awalan deri ènsiklopédi perdèo Wikipédi.

## Ruju'an
Uluru

**Uluru** (;  ), juga' dikenal sebagé **Ayers Rock** ( ) èn secara resmi ditetepin sebagé **UluruAyers Rock**, ya'entu bentukan batu pasir gedé nyang ada di bekidul Wilayah Lor, Ostrali. Ni batu letaknya  ke arah kidul-kulon deri kota besar terdekat, Alice Springs.

## Galeri

File:UluruBaseTrees.JPG
File:Lasseter_Highway1437.jpg
File:TreesUpUluru.JPG
File:An_Eye_at_Ayers_Rock_-_panoramio.jpg
File:A189,_Northern_Territory,_Australia,_Uluru-Kata_Tjuta_National_Park,_Ayers_Rock_detail_with_trees,_2007.JPG
File:Australia_-_Flickr_-_The_Central_Intelligence_Agency.jpg
File:Ayers_Rock_-_Uluru.JPG
File:Ayers_Rock_2004_-_panoramio_(4).jpg
File:Base_walk_around_Uluru.jpg


## Ruju'an
; Catetan

; Kepustakaan
* 
* 
* 
* 

## Sènggètan luar

* Uluṟu–Kata Tjuṯa National Park – Australian Department of the Environment and Water Resources
* Northern Territory official tourism site
Sean Combs

**Sean Combs** atawa nama bèkennya **P. Diddy**, **Diddy**, **Puff Daddy** (lair 4 Nopember 1969) ya'entu tukang rèp, tukang nyanyi èn tukang rancang busana Amrik Serèkat dilairin di Niu-Yorek deri kulawarga Melvin ama Janice Combs.

## Ruju'an
JD Vance

**James David Vance** (lair **James Donald Bowman**; 2 Agustus 1984) ya'entu penulis èn juga' tukang pulitik deri Amrik Serèkat nyang ngelayanin jadi wakil persidèn Amrik Serèkat ke-50 semprakan 2025. Vance juga' jadi senator Amrik Serèkat deri Ohio deri taon 2023 ampé 2025. Sorang anggota Parté Kiblik, èn di Juli 2024, dia dipili jadi calon wakil persidèn nyang nemenin Donald Trump dalem pemilian umum persidèn Amrik Serèkat 2024.

## Ruju'an
Revo Arka Giri Soekatno

**Revo Arka Giri Soekatno** (biasa dipanggil **Revo** atawa **Revi**; lair 2 Agustus 1975) ya'entu sorang pendiri Wikipédi basa Indonésia (; WBI) èn Wikipédi basa Jawa. Masa kecil dia pindah-pindah sesuai penempatan kerja babanya. Dia punya dua orang tua asalnya deri Surakarta, Jawa Tenga. Revo tu juga' sorang peneliti, wiraswastawan, èn penulis buku.

## Deleng juga
* Meursault2004, Revo punya rèkening di Wikipédi basa Indonésia.

## Ruju'an
Z

**Z** atawa hurup kecitnya **z** ya'entu hurup keduapuluh-enem èn nyang terahir dalem hurup Latèn.

## Ruju'an
Kali Hasbani

**Hasbani** ya'entu atu kali di Lèbanon nyang ngegabung dengen Kali Banias èn jadi Kali Urdun. Ni kali ngalir deri sumber aèr Wazzani di kaki Gunung Hermon. Ada bagian kecit deri ni kali di bagian lor Israèl.

## Ruju'an
Kabul

**Kabul** ( *Kābol* ;  *Kābul* ; archaic **Caubul**) ya'entu ibu negeri sekaligus kota paling gedé di Apganistan dengen jumlah penduduk secuplek 4.6 juta orang.

## Ruju'an
Malé

**Malé** () ya'entu Maladéwa punya ibu negeri nyang letaknya di Pulo Malé. Malé juga' masup salah atu kota paling padet di dunia.

## Ruju'an
Katmandu

**Katmandu** () ya'entu ibu negeri sekaligus kota paling gedé di Népal. Ni kota letaknya di Lebak Katmandu di Népal bagéan tenga, deket Kali Wisnumati. Wilayah Métropolitan Katmandu, nyang meliputi Patan, Lalitpur èn Baktapur, punya jumlah penduduk sekitar 5-6 juta orang. Katmandu juga' kota métropolis paling gedé di wilayah Pegunungan Himalaya.

## Ruju'an
Jana Gana Mana

**Jana-Gana-Mana** () ya'entu Kiblik Hindi punya tembang kebangsaan. Dia aselinya disusun sebagé "Bharoto Bhagyo Bidhata" dalem basa Benggala ama tukang sa'ir Rabindranath Tagore di 11 Dèsèmber 1911. Stanza pertama di tembang *[[Bharoto Bhagyo Bidhata]]* diadopsi ama Majelis Konstituante Hindi sebagé tembang kebangsaan di 24 Januari 1950.

## Ruju'an
Doa Baba Kita

**Doa Baba Kita** atawa **Doa Baba di Sorga** atawa **Doa Tuhan** entu doa nyang paling umum ama paling utama dalem igama Serani (Katolik ama Protèstan masup). Dalem Wasiat Anyar di Kitab Mugadas Serani, ni doa diajarin langsung ama Isa ke muridnya buat jadi pendoman doa.

Di Wasiat Anyar, eni doa macemnya ada dua. Pèrsi nyang Injil Matius punya (Matius 6:9–13) entu pèrsi nyang panjangan. Kalo pèrsi doa nyang deri Injil Lukas (Lukas 11:2–4), entu pèrsi nyang lebih pèndèkan.

## Isinya
Dalem basa Betawi, doanya kira-kira begini:

## Ruju'an
Islamabad

**Islamabad** (,  har. 'Kota Selam', Pelapalan basa Urdu: [ɪsˌlaːmaːbaːd̪]) ya'entu ibu negerinya Pakistan nyang letaknya di dalem Wilayah Ibu Negeri Islamabad. Punya penduduk secuplek dua juta, ni kota – kota paling gedé ke-10 di Pakistan, sementara wilayah métropolitan Islamabad-Rawalpindi entu nyang paling gedé ketiga di Pakistan dengen jumblah lima juta lebih.

## Ruju'an
Main Puteri

**Main Petri** () ièlah atu berobatan terdisionil di Panté Wètan Malésia (Kelantan, Terengganu) èn Kidul Muang-Tay. Dia dilakonin ama dua lakon utama ièlah Tok Petri ama Tok Minduk nyang maénin Rebab Kelantan. Pas Tok Petri lupa diri, perasaan semangat bakal masup ke dalem awak Tok Petri èn Tok Minduk bakal nanyain entu mahluk alus buat mastiin penyakit tu orang.

Main Petri bakal dimaénin saban malem ampe tiga malem bakal ngobatin penyakit sebab ilang perasaan semangat, tenaga dalemnya kaga' seimbang ama/atawa gangguan angin (kelakuan nyang kaga/belon kesampéan).

Alat-alat gending nyang dipaké buat rituil Maen Petri sesuai ama tu orang sakit punya. Kadang-kadang nyang sakit diobatin ama tonil Mak Yong, Dikir Barat, Silat Kelantan atawa go Wayang Kulit Kelantan.

## Ruju'an
Kué bawang

**Kué bawang** (tulisan Arab gundul: كوى باوڠ) entu atu kué nyang ngetop bangat di Indonésia lantaran rasanya entu nyang gurih garing krauk-krauk ènak bakal nggayem. Kué bawang mawjudnya macem-macem, ada nyang mawjudnya panjang kaya' stik, ada juga nyang mawjudnya segitiga. Cara bikinnya nyang gampang jadi alesan dia suka dikeja bakal isian kèler.

## Bahan èn cara ngeja
Kué bawang dikeja deri tepung terigu ama tepung aci, cemplungin ke baskom nyang gedé, amprokin tepung terigu, tepung aci, bawang puti nyang udah dialusin, bawang mèra nyang dicacag. Tambain garem, kaldu ayam bubuk, ladah bubuk, ama *baking powder*. Aduk entu semua ba'an ampé kecampur rata biar rasa gurihnya rata di entu kabèh adonan. Aduk ba'an kering ampé kecampur, pasupin telor nyang udah dikocok barengan ama blubèn nyang udah bolé ngele'ehin. Aduk lagi ampé semua ba'an kecampur semua-mua. Ambil bangsa atu sèndok makan adonan, dèplèin, terus potong-potong nurutin seréra. Pastiin potongannya pada melulu ukurannya bagèn kuénya matengnya rata pas digorèng ntu.

Kalu mao nyimpen kué bawang biar kaga' layu atawa melempem, pastiin biar keja dingin dulu sebelon dimasupin ke kèler.

## Ruju'an
Pulo Roté

**Pulo Roté**, juga' digero **Pulo Roti**, ya'entu atu pulo dalem kepuloan Roté di Propinsi Nusa Tenggara Wètan, Indonésia. Kepuloan Roté entu Indonésia punya wilayah paling kidul. Ni pulo terkenal ama kehasan budidaya lontar, wisata alam panté, gending sasando, èn topi adat Ti’i Langga. Roté ama pulo-pulo kecit di dalem kepuloan Roté disekitarnya punya status sebagé kabupatèn paké nama Kabupatèn Roté Ndao liwat Undang-Undang Nomor 9 Tahun 2002.

## Ruju'an
Propinsi Bắc Kạn

**Bắc Kạn** ya'entu atu propinsi di Piètnam. Ni propinsi letaknya di bagéan lor. Ni propinsi jenggarnya barang 4.857&nbsp;km² èn punya penjogrog secuplek 296.200 jiwa (2004). Ni propinsi punya ibu negeri di Bắc Kạn.

## Ruju'an

## Sènggètan luar
Propinsi Bến Tre

**Bến Tre** ya'entu atu propinsi di Piètnam. Ni propinsi letaknya di bagéan kidul. Ni propinsi jenggarnya barang 2.321&nbsp;km² èn punya penjogrog secuplek 1.345.600 jiwa (2004). Ni propinsi punya ibu negeri di Bến Tre.

## Ruju'an

## Sènggètan luar
Propinsi Bình Định

**Bình Định** ya'entu atu propinsi di Piètnam. Ni propinsi letaknya di bagéan tenga. Ni propinsi jenggarnya barang 6.025&nbsp;km² èn punya penjogrog secuplek 1.545.300 jiwa (2004). Ni propinsi punya ibu negeri di Quy Nhơn.

## Ruju'an

## Sènggètan luar
Huana

**Huana** () entu atu kata dalem bahasa Hokkièn nyeng artinya orang asing. 番 (hoan) artinya "asing" èn 仔 (á) tu buntutan bakal barang-barang kecit dalem bahasa Hokkien. Ni kata bolé dianggap ngèjèk atawa ngata-ngatain bakal masarakat bukan Tionghoa di hatu negara, tuladnya kaya' Taiwan.

Tionghoa Indonésia, Tionghoa Singapur, Tionghoa Pilipènen, èn Tionghoa Malésia  maké ni kata bakal nyebut masarakat Asia Kidul-wètan nyeng bukan Tionghoa. Selama Taiwan di bawa Nipong, masarakat Nipong disebut jadi *huana* ama masarakat asli Taiwan, dengan *[[geisha]]* disebut jadi huanakè (番仔雞, nyeng artinya "ayam asing") èn istri masarakat Jepang disebut huana ciukan (番仔酒矸, nyeng artinya "pelès aèr serani asing"). Huana wayah gini lumbrah dipaké di Taiwan bakal nyebut inlander (penduduk asli Taiwan). Di Pènang, Malésia, huana dipaké bakal nyebut orang Melayu, selaèn tu, angmo (紅毛) dipaké bakal nyebut orang peringgi èn kelinga (吉零仔) dipaké bakal nyebut orang Asia Kidul (keitung suku Tamil). Di Pilipènen, *huana* dipaké bakal nyebut orang asli Pilipènen.

Jaman baheula banget, ni kata dipaké ama Tionghoa Han bakal nyebut tentara deri Monggoli. Dasarnya, huana artinya "orang asing". Cumanan, laèn mas'alah ada kata "huankui" ( entu kata dalem basa Cèng'im artinya "orang asing iblis". 鬼 artinya "sétan" atawa "iblis". Ni kata dipaké ama orang Tionghoa nyeng jedog di luar Tiongkok bakal nyebut orang bukan Tionghoa nyeng wataknya jelèk.

## Referensi
Lobang Kacang

**Lobang Kacang** (hurup Arab Gundul: لوبڠ کاچڠ) nya'entu daèrah laot kebuka di tenga-tenga laut Ohotsek ampé taon 2014. Deri 1991 ampé 2014 kewontenan ni daèrah kena gujeng ama antèrobangsa, cuma sempragan Maret 2014 dasar laot èn lapisan tana bawa Lubang Kacang ngikutin hukum jadi bagèan deri *landas kontinen* Ruslan.

Lobang Kacang (dinamain ngikut bentuknya) ada punya lèbar 55km (34 mil) èn panjang 480km (300 mil), èn dikulilingin ama *zona ekonomi eksklusif* Ruslan nyeng ngejenggar deri plingsiran ujung Kamcatka, kepuloan Kuril, Sahalin, èn daratan Ruslan *krai* Habaropesek èn kukuan (*oblast*) Magadan, cuma ora keitung *ZEE* Ruslan lantaran jaraknya lebi deri 200 mil deri semua sisi plingsiran panténya.

*ZEE* laèn daèrah kuasa, cuma daèrah deri hak atu kuasa èn *yurisdiksi fungsional*. Lantaran Lobang Kacaang ora di dalem *ZEE* Ruslan, mangka semua negara bolé nangkep ikan di sini, èn berapa negara nangkep ikan ora maké mikir di taon 1991, ngeja abis cetiaw mètrik ton *polok* di taon 1992. Lantaran ikan-ikan pada ngara masup ke Lobang Kacang èn kuar deri *ZEE* Ruslan, mangkanya Ruslan ngiat ni dianggep ngancem dia punya cadangan ikan.

## Rujuan

## Bacaan lebi lanjut
*
Hapermut

**Hapermut** (hurup Arab Gundul: ) entu anu boléan deri haper nyang udah dipelocoin, dikukus, dipèdèlin, ama diencagin. Haper, kalu udah diencag alus, kena dibilang haper puti. Haper nyang dirawis kasar, mah, digero'nya hapermut kasar, hapermut Irlan, atawa hapermut *pinhead*. Haper encag biasa, mah, bentuknya pèdèl rada tebel dikit cumannya, mah, kena diolah lagi, dah, tu jadi pèdèlan atawa kecilan. Haper kena dibangsain lagi jadi hapermut gasik bahnanya masaknya gasik, nyang diaranin ama ukuran tu gandum ama lamanya ngaron tu haper.

## Ruju'an
Orang Mong

**Orang Mong** ya'entu kelompok etnis nyang ngejogrog di wilayah pegunungan Tiongkok kidul èn Asia Kidul-Wètan. Orang Mong di Tiongkok punya penjogrog nyang lebih banyak èn digero orang Miao. Mula awal abad ke-18, orang Mong migrasi besar-besaran ke Asia Kidul-Wètan pasal alesan pulitik atawa atur banda. Di Asia Kidul-Wètan mereka dapat ditemuin di Piètnam, Laos, Muang-Tay, èn Myanmar.

## Ruju'an
Nmixx

**Nmixx** ( , disetilin urup gedé semua) entu atu paguyuban gending wadon Koréa Kidul kejaan SQU4D, entu JYP Entertainment punya anak pabrik rekeman. Enni paguyuban ada gableg anaknya 6 biji: Lily, Haewon, Sullyoon, Bae, Jiwoo, ama Kyujin. Sanonya, ni paguyuban entu isinya orang 7, cumannya semprakan 9 Désèmber 2022, anak paguyuban nama Jinni mè'rad, dah, tuh, abis dia sendèwèk punya alesan. Ni paguyuban nongtotnya ari bulan 22 Pèbuari 2022, bareng ama dia punya jebrolan album lagu kètèngan nama *[[Ad Mare]]*.

Nmixx punya nama entu dicomot deri 1) lèter "N" nyang bisa jadi ringkesan deri basa Inggris punya setilah *now* 'wayah gini', *new* 'anyar', ama *next* 'seabisnya', atawa lambang "n" bakal pontèn nyang kaga' dinyahoin, serènta juga' 2) setilah *mix* 'campuran' bakal ngunjukin dia pada punya setèlan ambrekan roncat-roncèt. Lengkepnya, ni nama punya ma'na entu "penyampuran paling mantep bakal atu jaman anyar".

## Anak paguyuban
### Getap
* Lily (릴리) – si bangkot, biduan
* Haewon (해원) – dedengkot, biduan
* Sullyoon (설윤) – biduan, tukang ngibing
* Bae (배이) – biduan, tukang ngibing
* Jiwoo (지우) – tukang rèp, biduan, tukang ngibing
* Kyujin (규진) – si bontot, tukang rèp, biduan, tukang ngibing

### Apkir
* Jinni (지니) – biduan, tukang ngibing, tukang rèp

## Perlaguan

**Album kecit**
* *[[Expérgo]]* (2023)
* *[[Fe3O4: Break]]* (2024)
* *[[Fe3O4: Stick Out]]* (2024)
* *[[Fe3O4: Forward]]* (2025)

## Dedelengan
### Dedelengan gending

## Perpèleman
### Acara dalem jala

## Konsèr ama pelesiran
* Nice to Mixx You Showcase Tour (2023)
* Nmixx Change Up: Mixx University Fan Concert (2023–2024)
* Nmixx Change Up: Mixx Lab Fan Concert (2024–2025)

## Ruju'an
Sa Pa

**Sa Pa** (, juga' ditulis sebagé **Sapa**) ya'entu atu kota di perbatasan di bekidul-kulon Piètnam, tepatnya di Propinsi Lào Cai. Jaraknya sekitar 350&nbsp;km deri Hanoi atawa sekitar 8–9 jem perjalanan paké sepur.

## Ruju'an